**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

 **NR. 55972/19.09.2025**

 ***PROIECT***

 **HOTĂRÂREA Nr. \_\_\_\_\_\_\_\_\_\_\_\_**

privind îndreptarea erorii materiale strecurate în art. 8 și art. 10 ale Hotărârii Consiliului Local Satu Mare nr. 220/28.08.2025

Consiliul local al Municipiului Satu Mare

Analizând proiectul de hotărâre nr. ................................., referatul de aprobare al inițiatorului, înregistrat sub nr.55976/19.09.2025, raportul de specialitate comun al Directorului executiv al Direcției Economice și al Serviciului Investiții, Gospodărire-Întreținere, înregistrat sub nr. 55.981/19.09.2025, avizele Comisiilor de specialitate din cadrul Consiliului Local Satu Mare,

 Având în vedere procesul verbal al comisiei tehnico-economice înregistrat cu nr. 43508/14.07.2025,

Luând în considerare prevederile:

* art. 1, art. 2 alin. (1), lit. j), art. 4 lit. a), art. 5 alin. (1) şi (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare;
* art. 1 alin. (1), (2), (4), (5), (6), art. 4 alin. (1), (2), (5), (6), (7) şi art. 14 din Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, aprobate prin H.G. nr. 53/2011, cu modificările şi completările ulterioare;
* art. 41, art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare;
* Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

 Ținând seama de Hotărârea Consiliului Local al municipiului Satu Mare nr. 67/23.02.2023 privind aprobarea documentației Planului Urbanistic Zonal - Construire bazin de înot didactic şi de agrement în Satu Mare, Str. Crișan nr. 37,

În conformitate cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 129 alin. (2) lit. b) coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin.(2) și alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

### H O T Ă R Â R E:

 **Art. 1.** Se aprobă îndreptarea erorii materiale strecurate în art. 8 al Hotărârii Consiliului Local Satu Mare nr. 220/28.08.2025 în sensul că în loc de: „Se aprobă atribuirea sumei individuale aferente despăgubirilor pentru imobilul proprietate privată situat pe amplasamentul lucrării de utilitate publică de interes local, în cuantum de 94.844,64 lei inclusiv TVA, stabilită în baza Raportului de evaluare aprobat la articolul precedent, conform Anexei nr. 7 parte integrantă a prezentei hotărâri” corect este „Se aprobă atribuirea sumei individuale aferente despăgubirilor pentru imobilul proprietate privată situat pe amplasamentul lucrării de utilitate publică de interes local, în cuantum de 78.384,00 lei, stabilită în baza Raportului de evaluare aprobat la articolul precedent, conform Anexei nr. 7 parte integrantă a prezentei hotărâri”.

**Art. 2.** Se aprobă îndreptarea erorii materiale strecurate în art. 10 alin.(1) al Hotărârii Consiliului Local Satu Mare nr. 220/28.08.2025 în sensul că în loc de: „Se aprobă alocarea din bugetul local al municipiului Satu Mare a sumei de **94.844,64 lei** inclusiv TVA, reprezentând valoarea aferentă despăgubirilor individuale prevăzute la art. 8 ” corect este „Se aprobă alocarea din bugetul local al municipiului Satu Mare a sumei de **78.384,00 lei**, reprezentând valoarea aferentă despăgubirilor individuale prevăzute la art. 8”.

**Art. 3.** Cu ducerea la îndeplinire a prezentei hotărâri se încredințează Primarul Municipiului Satu Mare prin intermediul serviciilor de specialitate (Serviciul Investiții – Gospodărire – Întreținere, Serviciul Patrimoniu Concesionări Închirieri, Direcția economică) din cadrul aparatului de specialitate al Primarului Municipiului Satu Mare.

**Art. 4.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Investiții, Gospodărire - Întreținere, Serviciului Patrimoniu Concesionări Închirieri, Direcției economice și se aduce la cunoștință publică.

**INIȚIATOR PROIECT,**

**Primar**

**Kereskényi Gábor**

  **AVIZAT,**

 **Secretar General**

 **Racolța Mihaela Maria**

 Întocmit

Ing. Criste Florin Călin